Na temelju članka 6. Odluke o komunalnim djelatnostima na području Grada Koprivnice („Glasnik Grada Koprivnice“ broj 3/12., 2/14., 2/15., 5/15., 2/16 – pročišćeni tekst i 1/17.) i članka 55. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst), zamjenik koji obnaša dužnost gradonačelnika Grada Koprivnice dana 23.05.2017. godine, donio je

**Z A K LJ U Č A K**

**o utvrđivanju Programa obavljanja komunalne djelatnosti prijevoza putnika u javnom prometu na području Grada Koprivnice**

**I.**

Utvrđuje se Program obavljanja komunalne djelatnosti prijevoza putnika u javnom prometu na području Grada Koprivnice KLASA: 340-01/17-01/0005, URBROJ: 2137/01-04-01/3-17-1, od 18.05.2017. godine, a koji se nalazi u prilogu i čini sastavni dio ovog Zaključka.

**II.**

U skladu s člankom 6. Odluke o komunalnim djelatnostima na području Grada Koprivnice („Glasnik Grada Koprivnice“ broj 3/12., 2/14., 2/15., 5/15., 2/16 – pročišćeni tekst i 1/17.), Program iz točke I. ovog Zaključka upućuje se Gradskom komunalnom poduzeću „Komunalac“ d.o.o. Koprivnica radi izrade ponude za obavljanje predmetnih poslova.

KLASA: 340-01/17-01/0005

URBROJ: 2137/01-03-01/2-17-2

Koprivnica, 23. svibnja 2017.

ZAMJENIK KOJI OBNAŠA

DUŽNOST GRADONAČELNIKA:

Mišel Jakšić, dipl. oec.

**OBRAZLOŽENJE**

Zakonom o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 178/04, 38/09,79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) propisano je koje se djelatnosti smatraju komunalnim djelatnostima. Također su propisani mogući načini i uvjeti njihovog obavljanja, izvori financiranja, a jedinicama lokalne samouprave dane su značajne ovlasti vezane za ustrojstvo i funkcioniranje komunalnog gospodarstva na njihovom području. Nadalje, Zakonom o komunalnom gospodarstvu utvrđeno je da se prijevoz putnika u javnom prometu smatra komunalnom djelatnošću u smislu samog Zakona.

Grad Koprivnica je u sklopu projekta Civitas Dyn@mo provodio mjere K 1.3. Planiranje javnog prijevoza u Gradu Koprivnici i K 2.2. Javni prijevoz nulte emisije u sklopu kojih je uspostavljena testna linija javnog prijevoza i nabavljena dva autobusa na električni pogon koji služe za prijevoz putnika na testnoj liniji.

Odlukom o izmjenama Odluke o komunalnim djelatnostima na području Grada Koprivnice („Glasnik Grada Koprivnice“ broj 1/17. ), obuhvaćen je javni prijevoz putnika i to na način da se ista djelatnost povjeri G.K.P. Komunalac, d.o.o. na upravljanje, i to iz razloga što navedeni subjekt rukovodi sustavom javnih bicikala Grada Koprivnice „Bicko“ te je ova usluga javnog prijevoza nadopuna djelatnosti. Također, G.K.P. „Komunalac“, d.o.o., posjeduje resurse za obavljanje predmetne djelatnosti.

Ovim Zaključkom utvrđuje se Program obavljanja komunalne djelatnosti prijevoza putnika u javnom prometu na području Grada Koprivnice te se isti upućuje Gradskom komunalnom poduzeću „Komunalac“ d.o.o. Koprivnica radi izrade ponude za obavljanje predmetnih poslova.

Slijedom svega naprijed navedenog, predlaže se donošenje predmetnog Zaključka u predloženom tekstu.

Nositelj izrade i predlagatelj akta:

Upravni odjel za društvene djelatnosti

i europske poslove

Pročelnik:

Darko Ledinski, prof.